tè 'surarakṣasébhya āsaṇgā́dbhibhayā́ṃ cakrustá etadyájuḥ svastyáyanaṃ dadr̥śustá eténa yájuṣā nāṣṭrā rákṣāṃsyapahátyaitásya yájuṣó 'bhaye 'nāṣṭré nivāté svasti sámāśnuvata tátho evaìṣá eténa yájuṣā nāṣṭrā rákṣāṃsyapahátyaitásya yájuṣó 'bhaye 'nāṣṭré nivāté svasti sámaśnute tásmādāha práti pánthāmapadmahi svasti gā́manehásam yena víśvāḥ pári dvíṣo vr̥ṇákti vindáte vasvíti